
26-TA-459: Noteikumu projekts (Grozījumi)
Grozījumi Ministru kabineta 2023. gada 10. oktobra noteikumos Nr. 580 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana""
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (09.10.2025.)

	Izsludināšana: 02.07.2026. 16:17

	1.
	Anotācija (ex-ante)
6.1. Projekta izstrādē iesaistītās institūcijas
	Priekšlikums (VK - 09.07.2026.)
Lūdzu papildināt ar biedrību "Latvijas Lauku forums", ņemot vērā, ka minētā organizācija ir piedalījusies publiskajā apspriešanā. 
Piedāvātā redakcija
-
	Ņemts vērā
Ievērojot priekšlikumu, papildināta anotācija.
	Anotācija (ex-ante)
6.1. Projekta izstrādē iesaistītās institūcijas

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 09.07.2026.)
Lūdzam pārskatīt un nepieciešamības gadījumā precizēt anotācijas 7. sadaļā sniegto informāciju par projekta ietekmi uz institūcijām.

Vēršam uzmanību, ka anotācijas 1.3. sadaļā ir aprakstītas vairākas izmaiņas, kas skar Lauku atbalsta dienesta īstenotos projektu administrēšanas un izvērtēšanas procesus, tostarp tiek precizēti iesniedzamie dokumenti, projektu izvērtēšanas nosacījumi, informācijas apmaiņas kārtība un citi administrēšanas procesi.

Ņemot vērā minēto, lūdzam izvērtēt, vai projekts ietekmē institūcijas funkciju īstenošanu vai iekšējos procesus un attiecīgi precizēt anotācijas 7.4. apakšpunktā sniegto informāciju. 
Piedāvātā redakcija
-
	Ņemts vērā
Ietekme izvērtēta un, ievērojot priekšlikumu, papildināts anotācijas 7.4. apakšpunkts.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	Izsludināšana: 11.06.2026. 15:59

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 29.06.2026.)
Lūdzam papildināt anotāciju ar skaidrojumu, kā aktivitātei "Vietējās ekonomikas stiprināšanas iniciatīvas" tiek nodrošināta demarkācija ar Eiropas Savienības kohēzijas politikas programmas 2021.–2027.gadam pasākumu 1.2.3.1. “Atbalsts MVU”, kura ietvaros tiek nodrošināts atbalsts biznesa pirmsinkubācijai un inkubācijai, t.sk. atbalsts pakalpojumiem uzņēmējdarbības attīstībai, telpu un darba vietas nomai; prototipēšanas un tehnoloģiju izstrādei tikai inovatīvam komersantam; aprīkojuma un iekārtu iegādei; izejmateriālu un izejvielu iegādei; 10 000 euro valstī noteiktās vienas minimālās mēneša darba algas un valsts sociālās apdrošināšanas obligātajām iemaksām ne vairāk kā diviem darbiniekiem – tikai inovatīvam komersantam. Atbalsta mērķa grupas gan fiziskas personas (biznesa ideju autori), kas veic vai gatavojas uzsākt saimniecisko darbību, un fizisko personu grupa – komanda, kas īsteno biznesa ideju, gan mikro un MVU (https://likumi.lv/ta/id/343803-eiropas-savienibas-kohezijas-politikas-programmas-20212027-gadam-123-specifiska-atbalsta-merka-veicinat-ilgtspejigu-izaugsmi-konkuretspeju-un-darba-vietu-radisanu-mvu-tostarp-ar-produktivam-investicijam-1231-pasakuma-atbalsts-mvu-inovativas-uznemejdarbibas-attistibai-istenosanas-noteikumi).
Piedāvātā redakcija
-
	Ņemts vērā
Ievērojot priekšlikumu, anotācija papildināta ar šādu tekstu: "Vietējās rīcības grupas vietējā attīstības stratēģijā novērtēs iespējamo papildinātību ar Eiropas Savienības kohēzijas politikas programmā 2021.–2027. gadam izvirzītajiem specifiskajiem atbalsta mērķiem un pasākumiem. Savukārt projektu iesnieguma veidlapā atbalsta pretendents norāda informāciju par saņemto vai iesniegto projektu iesniegumu atbalsta saņemšanai no citiem ES un valsts un pašvaldību finansētajiem investīciju pasākumiem un to saturisko saistību. Papildinātība, tostarp demarkācija un izdevumu nošķirtība ar Eiropas Savienības kohēzijas politikas programmā 2021.–2027. gadam noteiktajiem specifiskajiem atbalsta mērķiem, tiks vērtēta atsevišķi katram projektam, un Lauku atbalsta dienests, ja nepieciešams, nodrošinās sadarbību (informācijas apmaiņu) ar ES struktūrfondu sadarbības iestādi – Centrālo finanšu un līgumu aģentūru."
	Anotācija (ex-ante)
1.3. Pašreizējā situācija, problēmas un risinājumi

	4.
	Noteikumu konsolidētā versija
12. Nosakot atbalsta pretendenta apgrozījuma apmēru, iekļauj tā saistīto personu apgrozījumu projekta īstenošanas nozarē un tirgus blakusnozarēs.
	Priekšlikums (TM - 25.06.2026.)
Aicinām anotācijā skaidrot, kā praksē tiks identificētas tirgus blakusnozares un pēc kādiem kritērijiem tiks vērtēta saistīto personu apgrozījuma ieskaitīšana, lai nodrošinātu vienveidīgu normas piemērošanu. Nepieciešamības gadījumā, lūdzam precizēt arī projektu, nodrošinot normas skaidru un nepārprotamu uztveri.
Piedāvātā redakcija
-
	Ņemts vērā
Ievērojot priekšlikumu, anotācija papildināta ar šādu skaidrojumu: "Saistītās personas tiek noteiktas atbilstoši noteikumos minētajam, un atbalsta saņēmēja apgrozījumā ieskaita tā saistīto personu apgrozījumu, kas attiecas uz projekta īstenošanas nozari vai ar to ekonomiski saistītām tirgus blakusnozarēm, t. i., līdzīgu, papildinošu vai savstarpēji saistītu saimniecisko darbību, lai nodrošinātu objektīvu atbalsta pretendenta ekonomiskā lieluma novērtējumu un novērstu mākslīgu darbības sadalīšanu starp saistītām personām. Piemēram, atbalsta pretendents projektā plāno izveidot lielās tehnikas servisa centru, bet tā saistītā persona nodarbojas ar mežsaimniecības darbībām, kuru īstenošanai nepieciešama mežsaimniecības tehnikas apkope un remonts. Tā kā projektā plānotie pakalpojumi ir nepieciešami arī saistītās personas saimnieciskās darbības nodrošināšanai, uzskatāms, ka abas darbības ir savstarpēji saistītas un attiecas uz blakustirgiem. Tādējādi saistītās personas apgrozījums tiks ņemts vērā, nosakot atbalsta pretendenta apgrozījuma apmēru. Savukārt, ja saistītā persona nodarbojas ar darbību, kas nav saistīta ar projekta īstenošanas nozari vai tās tirgus blakusnozarēm, piemēram, ēdināšanas pakalpojumu sniegšanu, tās apgrozījums netiek ieskaitīts."
	Noteikumu konsolidētā versija
12. Nosakot atbalsta pretendenta apgrozījuma apmēru, iekļauj tā saistīto personu apgrozījumu projekta īstenošanas nozarē un tirgus blakusnozarēs.



